Gertrude Weaver

**Gertrude Weaver**, sortzez **Gaines** (Lafayette konderria, Arkansas, AEB, 1898ko uztailaren 4a – Camden, Arkansas, 2015eko apirilaren 6a) estatubatuar ehun urteduna izan zen. 116 urte eta 276 egun bizi izan zena. 2012ko abenduaren 17an Dina Manfredini italiar-estatubatuarra hil ostean, Ameriketako Estatu Batuetako pertsonarik zaharrena bihurtu zen, eta 2015eko apirilaren 1ean (CST), Misao Okawa japoniarraren heriotzaren ostean, munduko pertsona zaharrena izatera pasatu zen, bost egun geroago hil zen arte. Heriotzaren unean, ordura arte historian izan zen seigarren pertsona egiaztatu zaharrena zen, eta Ameriketako Estatu Batuetako historiako bigarren pertsona zaharrena, Sarah Knaussen ostean, 119 urte eta 97 egun bizi izan zen eta.

## Bizitza 
### Familia 
Weaver Arkansasko Lafayette konderrian jaio zen, Texaseko mugatik gertu. Gurasoak Karlos Gainesen (1861eko maiatzean jaioa) eta Ofelia Jeffreysen (1866ko abenduan jaioa) izan ziren. 1915eko uztailaren 18an ezkondu zen eta bikoteak lau seme-alaba izan zituen. 116. urtebetetze-egunean, seme batek, Joek, bizirik jarraitzen zuen 93 urterekin, eta bere ama hil eta hurrengo egunean 94 urte bete zituen.

### Ibilbidea 
104 urte zituela aldaka hautsi ostean, Camdengo zaharren egoitza batera joan zen. Errehabilitazioa eginda, aldaka haustetik osatu eta etxera itzuli zen, biloba baten laguntzarekin. 109 urte zituela, Camden-eko (Arkansas) Silver Oaks Health and Rehabilitation egoitzara itzuli zen.

Bere osasuna 115. urtebetetzeaz geroztik gainbehera egin zuen, baina bere logela utzi eta bazkaltzeko eta egoitzako jardueretan parte hartzen zuen. Weaverrek ez zuen ez erre ez edan, ondo lo egiten zuen eta ez zuen bere adineko pertsonen ohiko osasun kronikoko arazorik.

Weaver-ek Associated Press-i esan zion hiru faktorek lagundu ziotela bere bizitza-luzeran: Jainkoarengan konfiantza izatea, gogor lan egitea eta mundu guztia maitatzea. Weaverrek laugarren faktore bat gehitu zuen, *Time* aldizkariari kontatu zionean norberak ahal duen guztia egiten saiatuz beste faktore bat dela gehituz: *Egin ahal duzuna, eta ezin badugu, ezin dugu, edo, bestela esanda, adeitasuna izan*.

Bere 116. urtebetetze ospakizunean, Gerontology Research Group-ek Weaver-en adina egiaztatu zutela iragarri zuen, estatubatuar zaharrena bilakatuz, eta bertan izena emandako estatubatuar zaharrenaren titulua zuen plaka bat aurkeztu zioten. Gainera, Barack Obama presidentearen eskutitz bat jaso zuen eta Camdengo alkateak bere urtebetetze eguna honelaxe izendatu zuen: *Gertruderen eguna*.

### Heriotza 
2015eko apirilaren 6an, Weaver pneumoniak jota hil zen, 116 urte eta 276 egun zituela, Camdenen bizi zen egoitzan. 

## Adin errekorrak 
* 2012ko abenduaren 17an Dina Manfredini italiar-estatubatuarra hil ostean, Ameriketako Estatu Batuetako pertsonarik zaharrena bihurtu zen,.
* 2015eko apirilaren 1ean (CST), Misao Okawa japoniarraren heriotzaren ostean, munduko pertsona zaharrena izatera pasatu zen
* Heil zenean, ordura arte historian izan zen seigarren pertsona egiaztatu zaharrena zen, eta Ameriketako Estatu Batuetako historiako bigarren pertsona zaharrena.
* 1898an jaiotako azken pertsona izan zen hiltzen.

## Aintzatespenak 
* 2014an, Gertruderen 116. urtebetetze ospakizunean, Gerontology Research Group-ek Weaver-en adina egiaztatu zutela iragarri zuen, estatubatuar zaharrena bilakatuz, eta bertan izena emandako estatubatuar zaharrenaren titulua zuen plaka bat aurkeztu zioten.
* 2014an, 116 urte betetzean, Barack Obama presidentearen eskutitz bat

* *Gertruderen eguna,* Camdengo alkateak bere urtebetetze eguna honelaxe izendatua

## Erreferentziak 
## Ikus, gainera 
* Zerrenda: Bizirik dauden munduko pertsonarik zaharrenak

## Kanpo estekak